JayJayThrowThrow/commonwealth-wiki-mix huggingface dataset:
आगरा जिला

आगरा ज़िला (Agra district) भारत के उत्तर प्रदेश राज का एक ज़िला है। यह राज्य के पश्चिमी भाग में स्थित है और इसका मुख्यालय आगरा है।
नामोत्पत्ति

पर कोस मीनार #793]]
यह ज़िला ताजमहल के कारण प्रसिद्ध है। इस नगर का नाम सर्वप्रथम महाभारत में "आग्रवन" के रूप में आया था। ईस्वी की दुसरे शताब्दी में प्रसिद्ध यूनानी भूगोलविद टॉलमी ने अपने विश्व मानचित्र में आगरा भी संमिलित किया था। एक जनश्रुति के अनुसार राजा बादलसिंह (सन् १४७५) ने आगरा में एक क़िला बनाया था। १२ वीं शताब्दी में फ़ारसी कवि सलमान ने इस क़िले में राजा जयपाल व ग़ज़नी के महमुद के साथ हुए युद्ध का वर्णन किया है। बाद में मुग़लकाल में आगरा में शाहजहाँ ने ताजमहल, अकबर का आगरे का क़िला, इत्मद-उद-दौलत आदि भवन बनाबाये थे जिस के लिए यह ज़िला अभी भी प्रसिद्ध है।
भूगोल

आगरा ज़िला उत्तर प्रदेश राज्य के पश्चिमी क्षेत्र में अवस्थित है। यह जिला का अक्षांश 27.11' उत्तर व देशान्तर 78.0' से 78.2' पूर्व है। इस ज़िले की ऊँचाई १६९ मीटर है। आगरा ज़िला उत्तर और पूर्व में क्रमशः मथुरा और फ़िरोज़ाबाद ज़िले तथा दक्षिण में राजस्थान के धौलपुर तथा भरतपुर ज़िलों से घिरा हुआ है।
जनसंख्या व क्षेत्रफल

सन १९९१ की जनगणना अनुसार आगरा ज़िले का क्षेत्रफल ४०२७ वर्ग किमी है। इसमें ३८३८.६ वर्ग किमी ग्रामीण व १८८.४ वर्ग किमी नागरिक है। इस ज़िले का जनसंख्या २७,५१,०२१ थी जिसमें पुरुषों की संख्या १५,०१,९२७ व महिलाओं की १२,४९,०९४ थी। इसमें से १६,३९,९३५ ग्रामीण व ११,११,०८६ नागरिक थे आगरा शहर की 2022 मैं अनुमानित जनसंख्या 26 लाख है पूरे जिले की जनसंख्या 53 लाख है।

ज़िले की विस्तृत जनसंख्या निम्नलिखित सूची में दर्शाई गई है -
तहसील और निर्वाचन क्षेत्र

आगरा में ६ तहसीलें हैं एतमादपुर, आगरा, किरौली, खैरागढ़, फ़तेहाबाद और बाह। ज़िले का मुख्यालय आगरा नगर में है। ज़िले को १५ ब्लॉक्स में विभाजित किया गया है। यहाँ दो लोकसभा निर्वाचन क्षेत्र फतेहपुर सीकरी और आगरा तथा ९ विधानसभा निर्वाचन क्षेत्र बाह, फ़तेहाबाद, एतमादपुर, दयालबाग, आगरा छावनी, आगरा उत्तर, आगरा दक्षिण, खैरागढ़ तथा फतेहपुर सीकरी हैं।
इन्हें भी देखें

* आगरा
* यमुना नदी
* ताज महल
बाहरी कड़ियाँ

* आगरा जिले का सामान्य जानकारी
* आधिकारिक जालस्थल
सन्दर्भ

श्रेणी:उत्तर प्रदेश के जिले
*
अलीगढ़ जिला

अलीगढ़ ज़िला (aligarh district) भारत के उत्तर प्रदेश राज्य के पश्चिमी भाग में स्थित एक ज़िला है। इसका मुख्यालय अलीगढ़ है।
दर्शनीय स्थल

* अचल सरोवर
* सेखा झील
* मंगनेटल मंदिर
* जामा मस्जिद
* अलीगढ मुस्लिम यूनिवर्सटी
* साई मंदिर सरसौल
* नो देवी मंदिर
तहसील

* अतरौली
* खैर
* इगलास
* कोल
* गभाना
विकास खंड

* लोधा
* खैर
* अतरौली
* गंगीरी
* बिजौली
* इगलास
* गोंडा
* टप्पल
* जवाँ सिकन्दरपुर
* चंडौस
* अकराबाद
* धनीपुर
इन्हें भी देखें

* अलीगढ़
* उत्तर प्रदेश के ज़िले
बाहरी कड़ियाँ

* अलीगढ़ जिला
सन्दर्भ

*
श्रेणी:उत्तर प्रदेश के जिले
उन्नाव जिला

उन्नाव ज़िला भारत के उत्तर प्रदेश राज्य का एक ज़िला है। ज़िले का मुख्यालय उन्नाव है। यह ज़िला लखनऊ मंडल का हिस्सा है।
उल्लेखनीय हस्तियाँ

उन्नाव ज़िले के कुछ प्रसिद्ध लोग इस प्रकार हैं:
*चंद्रशेखर आजाद
*गुलाब सिंह लोधी
*सूर्यकान्त त्रिपाठी 'निराला'
*उमाशंकर दीक्षित
*मौलाना हसरत मोहानी
*द्वारिकाप्रसाद मिश्र
*भगवती चरण वर्मा
*नंददुलारे वाजपेयी
*रमई काका
*शिवमंगल सिंह सुमन
*विश्वम्भर दयालु त्रिपाठी
*पं.गया प्रसाद शुक्ल “सनेही”
बीघापुर किसान निधि परियोजना

तहसील

उन्नाव जिले में ६ तहसील हैं: उन्नाव, बांगरमऊ, हसनगंज, सफीपुर, पुरवा और पाटन(बीघापुर)।
राजनीति

उन्नाव लोक सभा सीट से वर्तमान सांसद साक्षी महाराज हैं। उन्नाव लोक सभा क्षेत्र में १९ लाख मतदाता हैं। जिले में ६ विधानसभा क्षेत्र हैं: उन्नाव, पुरवा, भगवन्तनगर, मोहान, सफीपुर और बांगरमऊ।
जनसांख्यिकी

२०११ की जनगणना के अनुसार उन्नाव जिले की जनसँख्या ३,११०,५९५ है जो कि इसे भारत के नगरों में ११२वा स्थान देता है। जिले का घनत्व ६८२ है। जनसँख्या वृद्धि दर २००१-२०११ के दौरान १५.१९% है। लिंगानुपात ९०१ स्त्री प्रति १००० पुरुष है। साक्षरता ६८.२९% है।
भाषा

अवधी, बैसवारी और हिन्दी यहाँ की प्रमुख भाषाएँ हैं।
इन्हें भी देखें

* उन्नाव
* उन्नाव स्वर्ण खजाने की घटना
* उत्तर प्रदेश
* उत्तर प्रदेश के जिले
* [[सोहरामऊ लखनऊ उन्नाव की सीमा का आखिरी गाँव है । ग्रामपंचायत - सोहरामऊ
डाकघर - सोहरामऊ , थाना - सोहरामऊ ]
बाहरी कड़ियाँ

* आधिकारिक जालस्थल
* अन्य जालस्थल
सन्दर्भ

श्रेणी:उत्तर प्रदेश के जिले
*
इटावा जिला

इटावा ज़िला भारत के उत्तर प्रदेश राज्य का एक ज़िला है। ज़िले का मुख्यालय इटावा है।
भूगोल

इटावा दिल्ली-कलकत्ता राष्ट्रीय राजमार्ग २ पर पश्चिमी-मध्य उत्तर प्रदेश में स्थित है। यह आगरा के दक्षिण-पूर्व में यमुना नदी के तट पर बसा हुआ है। इस शहर में कई खड्ड हैं, जिनमें से एक पुराने शहर (दक्षिण) को शहर (उत्तर) से अलग करता है। पुल और तटबंध, दोनों हिस्सों को जोड़ते हैं।
इतिहास

इटावा में 16वीं शताब्दी में निर्मित जामी मस्जिद है, जिसका निर्माण एक ऊँचे आधार पर पुराने हिन्दू भवनों के अवशेषों से किया गया है। यहाँ हिन्दू मंदिरों से घिरे 15वीं शताब्दी के एक क़िले के अवशेष भी हैं। इटावा का पुराना नाम इष्टिकापुर कहा जाता है। हिन्दी के प्रसिद्ध कवि देव इटावा निवासी थे। उन्होंने स्वयं ही लिखा है - 'द्यौसरिया कविदेव को नगर इटावी वास।'
यातायात और परिवहन
वायु मार्ग

इटावा का सबसे निकटतम हवाई अड्डा आगरा और ग्वालियर में हैं।
रेल मार्ग

इटावा रेलमार्ग द्वारा भारत के कई प्रमुख शहरों से जुड़ा हुआ है। इसके अतिरिक्त इटावा ज़िले में अन्य 6 रेलवे स्टेशन सराय भूपत (8 किलोमीटर), जसवंतनगर (16 किलोमीटर), बलराय (26 किलोमीटर), एकदिल (10 किलोमीटर), समहो (28 किलोमीटर) और भरथना (19 किलोमीटर) स्थित है।
सड़क मार्ग

भारत के कई प्रमुख शहरों से इटावा सड़क मार्ग द्वारा जुड़ा हुआ है। इटावा ज़िला ग्वालियर, आगरा, फर्रूखाबाद, मैनपुरी, कानपुर और जालौन आदि से सड़क मार्ग द्वारा पूरी तरह से जुड़ा हुआ है।
उद्योग और व्यापार

इस शहर में कपास और रेशम बुनाई के महत्वपूर्ण उद्योग व तिलहन मिलें हैं। जिले में धान मिलें भी बहुत बड़ी संख्या में हैं। इटावा घी का वितरण केंद्र भी है।
कृषि और खनिज

इटावा यमुना और इसकी सहायक नदियों द्वारा अपवाहित जलोढ़ भूभाग पर स्थित है और इस क्षेत्र की सिंचाई गंगा नहर प्रणाली की एक नहर द्वारा होती है। यहाँ की फसलों में गेहूँ, मकई, जौ और मोटा अनाज शामिल हैं। विशालकाय खड्डों के इस क्षेत्र में नदियों के किनारे मिट्टी के अपरदन की समस्या भी रहती है। पुनर्ग्रहण और कर लगाने संबंधी परियोजनाओं से कुछ भूमि वापस पाने में सहायता मिली है।
शिक्षण संस्थान

इटावा के शिक्षण संस्थानों में उत्तर प्रदेश आयुर्विज्ञान विश्वविद्यालय, कर्म क्षेत्र पी॰जी॰ कालेज, बाबा साहेब डॉ. भीमराव अम्बेडकर कृषि अभियांत्रिकी एवं प्रोद्योगिकी महाविद्यालय, जनता कालेज, बकेवर (इटावा), चौधरी चरण सिंह पी॰जी॰ कालेज, सैफई स्पोर्ट्स कालेज, मतस्य महाविद्यालय एवं एस॰एस॰ मेमोरियल एजुकेशनल एकेडमी शामिल हैं।
पर्यटन

सुमेर सिंह का किला, चम्बल, जुगरामऊ गांव, टैक्सी मंदिर, बाबरपुर, बकेवर, चकरनगर, जसौहारन, अहीरपुर, प्रताप नगर और सरसईनावर आदि यहाँ के प्रमुख पर्यटन स्थल है। ऐतिहासिक दृष्टि से भी इटावा काफ़ी महत्त्वपूर्ण माना जाता है। इटावा की जामा मसजिद प्राचीन बौद्ध या हिंदू मंदिर के खंडहरों पर बनाई गई मालूम होती है। भगवान श्रीकृष्ण की पत्नी रुकमणी का मायका कुन्दनपुर जो की वर्तमान में कुदरकोट के नाम से जाना जाता है इसी जिले में है।
प्रमुख व्यक्तित्व

राजनीति
* ज़ाकिर हुसैन
* मुलायम सिंह यादव
* शिवपाल सिंह यादव
* अखिलेश यादव

साहित्य
* महाकवि देव
* बाबू गुलाब राय
* गोपालदास नीरज

* अवनीश सिंह चौहान

फिल्म
* के आसिफ
*रवीन्द्र चौहान
इन्हें भी देखें

* इटावा
* उत्तर प्रदेश
* उत्तर प्रदेश के जिले
बाहरी कड़ियाँ

* Website of Etawah District
* Official Website of Live TV on Mobile in Etawah
* Local Directory of Etawah District
* A zoomable driving map
सन्दर्भ

श्रेणी:उत्तर प्रदेश के जिले
*
कानपुर नगर जिला

कानपुर नगर ज़िला () भारतीय राज्य उत्तर प्रदेश का एक जिला है। इसका मुख्यालय कानपुर है। यह ज़िला कानपुर मंडल का हिस्सा है। १९७७ में इस जिले से कानपुर देहात जिला अलग हो गया। १९७९ में पुनः इन दोनों जिलों का एकीकरण हुआ और एक बार फिर १९८१ में दोनों जिले अलग हो गए।
कानपुर जिले के नगर

*कानपुर नगर
*घाटमपुर
*बिल्हौर
*बिठूर
*शिवराजपुर
तहसीलों की संख्या

*कानपुर सदर
*घाटमपुर
*बिल्हौर
*नर्वल
विकासखण्ड

*सरसौल
*चौबेपुर
*ककवन
*शिवराजपुर
*कल्यानपुर
*विधनू
*पतारा
*घाटमपुर
*बिल्हौर
*भीतरगांव
जनसांख्यिकी

२०११ की जनगणना के अनुसार कानपुर नगर जिले की आबादी ४,५७२,९५१ है। यह इसे भारत के ६४० जिलों में ३२वा स्थान देता है। इस जिले का घनत्व १४४९ प्रति वर्ग कि॰मी॰ है। २००१-२०११ के दौरान जनसँख्या में ९.७२% की वृद्धि दर्ज की गयी। यहाँ की लिंगानुपात दर प्रति १००० पुरषों पर ८५२ महिलाओं की है। साक्षरता दर ८१.३१% है।
औद्योगिक द्रष्टिकोण

औद्योगिक द्रष्टिकोण से देखा जाए तो भारत में चेन्नई के बाद चमड़े का सबसे जादा उत्पादन कानपुर में ही होता है। यही कारण है कि कानपुर नगर को लेदर सिटी के नाम से जाना जाता है , और उत्तर भारत का मैनचेस्टर भी कहा जाता है।

यहाँ लगभग 400 चमड़े की टेनरीज है तथा 1000 घरेलु इकाईयां है। जहा मुख्यतः भैस के चमड़े का कार्य होता है। यहाँ 1200 करोड़ रुपये का वार्षिक सामग्री चमड़ा तैयार किया जाता है। 6500 करोड़ रुपये के चमड़े का वार्षिक निर्यात किया जाता है तथा 1000 करोड़ रूपए का सालाना निर्यात घरेलु इकाईयों द्वारा किया जाता है।

यहाँ सबसे जादा टेनरियां जाजमऊ में है जो की टेनरीयों का गढ़ के नाम से जानना जाता है। यहाँ की टेनरीयो का गन्दा पानी व कचरा गंगा नदी में छोड़ा जाता है जो की गंगा नदी के पानी को बहुत गन्दा करता है। आने वाले समय में चमड़ा उद्योग की ओर से 400 करोड़ रूपए का जलशोधक प्लांट का निर्माण प्रस्तावित है।
सन्दर्भ
बाहरी कड़ियाँ

*


श्रेणी:उत्तर प्रदेश के जिले
*
औरैया जिला

औरैया ज़िला (Auraiya district) भारत के उत्तर प्रदेश राज्य का एक ज़िला (जनपद) है। ज़िले का मुख्यालय औरैया है, जो प्राचीन काल में पांचाल राज्य में शामिल था। ज़िला मुख्यालय बनने से पूर्व यह इटावा ज़िले का तहसील मुख्यालय रहा है। यह ज़िला कानपुर मंडल के अंतर्गत है।यह सेंगर राजपूतों की वीर स्थली है। सेंगर वंशीय कनारधनी महाराजाधिराज श्री विशोक देव का विवाह कन्नौज के सम्राट जयचंद गहरवार (राठौड़) की बहन देवकला से हुआ था। दहेज में यह पूरा क्षेत्र इन्हें प्राप्त हुआ था। यहाँ का प्रसिद्ध देवकली मंदिर भी इन्हीं ने अपनी पत्नी देवकली के नाम पर बनवाया था। यहाँ क्षत्रिय के बहुत से प्रसिद्ध गाँव हैं जिनमें अयाना, भरतौल, जसवंतपुर, भूरेपुर कलां, भूरेपुर खुर्द, सिखरना, फरिहा, आनेपुर, सेंगनपुर, बरबटपुर, रोशंगपुर,मानपुर, फफूंद,असेवा, भरसेन बहुत प्रसिद्ध गाँव है।
स्थिति

इस जिले के उत्तर में कन्नौज जिला ,दक्षिण में यमुना नदी और जिला जालौन ,पूर्व में जिला कानपुर देहात तथा पश्चिम में जिला इटावा स्थित है। औरैया जनपद मुख्यालय राष्ट्रीय राजमार्ग संख्या 2 जिसका अब नाम राष्ट्रीय राजमार्ग संख्या 19 हो गया है। मुगल रोड पर स्थित है जो कि कानपुर महानगर से 105 किलोमीटर पश्चिम तथा इटावा जनपद मुख्या‍लय से 63 किलोमीटर पूर्व में है।
जनसंख्या

2011 में, औरैया की जनसंख्या 1,379,545 थी, जिसमें पुरुष और महिलाएं क्रमशः 740,040 और 639,505 थीं। औरैया जिले की अनुमानित जनसंख्या 2024 1,620,000 है |
तहसील

ज़िले में तीन तहसीलें हैं:
* औरैया
* बिधूना
* अजीतमल
इन्हें भी देखें

* औरैया
* उत्तर प्रदेश
* उत्तर प्रदेश के ज़िले
सन्दर्भ

श्रेणी:उत्तर प्रदेश के जिले
*
गोरखपुर जिला

गोरखपुर उत्तर प्रदेश राज्य के पूर्वी भाग में नेपाल के साथ सीमा के पास स्थित भारत का एक प्रसिद्ध शहर है। यह गोरखपुर जिले का प्रशासनिक मुख्यालय तथा पूर्वोत्तर रेलवे (एन०ई०आर०) के मुख्यालय है। जनपद गोरखपुर की सीमाएं पूर्व में देवरिया एवं कुशीनगर से पश्चिम में संत कबीर नगर से,उत्तर में महराजगंज एवं सिद्धार्थ नगर से तथा दक्षिण में मऊ ,आजमगढ़ तथा अम्बेडकर नगर से लगती हैं। यह उत्तर प्रदेश के सबसे बड़े और सबसे पुराने जिलों में से एक है। इस जिले का मुख्यालय गोरखपुर नगर है।
गोरखपुर रेलवे जंक्शन का प्लेटफ़ार्म संख्या 01 विश्व का दूसरा सबसे लम्बा (1355.40 मी० ) प्लेटफ़ार्म है।
भूगोल

गोरखपुर जिला उत्तर प्रदेश का पूर्वी जिला है। इसका क्षेत्रफल 3321 वर्ग किमी है। इसके उत्तर में महराजगंज जिला, पूरब में कुशीनगर जिला और देवरिया जिला, दक्षिण में अम्बेडकर नगर, आजमगढ़ जिला और मऊ जिला तथा पश्चिम में संत कबीर नगर जिला है। गोरखपुर जिला, गोरखपुर मण्डल में आता है।
अन्य जानकारी

क्षेत्रफल - वर्ग कि.मी.

जनसंख्या - (2001 जनगणना)

साक्षरता - (55%)

एस. टी. डी (STD) कोड - (0551)

अजय कुमार - (मार्च 200९ में)

समुद्र तल से उचाई -

अक्षांश - उत्तर

देशांतर - पूर्व

औसत वर्षा - मि.मी.
पड़ोसी ज़िले

* मऊ ज़िला
* बलिया ज़िला
* देवरिया ज़िला
* संत कबीर नगर
* बस्ती
बाहरी कड़ियाँ

श्रेणी:उत्तर प्रदेश के जिले
*
गोण्डा जिला

गोण्डा ज़िला भारतीय राज्य उत्तर प्रदेश का एक जिला है। इस जिले का मुख्यालय गोण्डा है। सरयू और घाघरा नदी के प्रवाह क्षेत्र में बसे होने के नाते यह ज़िला उत्तर प्रदेश के सबसे उपजाऊ जिलों में शामिल है।
इतिहास

इतिहास के एक लम्बे समय प्रवाह में इस जनपद ने अपनी एक विशेष पहचान बना रखी है। प्राचीन काल में इसके वर्तमान भूभाग पर श्रावस्ती का अधिकांश भाग और कोशल महाजनपद फैला हुआ था। महात्मा गौतम बुद्ध के समय इसे एक नयी पहचान मिली। यह उस दौर में इतना अधिक प्रगतिशील एवं समृद्ध था कि महात्मा बुद्ध ने यहाँ २१ वर्ष प्रवास में बिताये थे। गोण्डा जनपद प्रसिद्ध उत्तरापथ के एक छोर पर स्थित है। प्राचीन भारत में यह हिमालय के क्षेत्रों से आने वाली वस्तुओं के अग्रसारण स्थल की तरह काम करता था। भारतीय पुरातत्व सर्वेक्षण ने अपने विभिन्न उत्खननों में इस जिले की प्राचीनता पर प्रकाश डाला है। गोण्डा एवं बहराइच जनपद की सीमा पर स्थित सहेत महेत से प्राचीन श्रावस्ती की पहचान की जाती है। जैन ग्रंथों में श्रावस्ती को उनके तीसरे तीर्थंकर सम्भवनाथ और आठवें तीर्थंकर चंद्रप्रभनाथ की जन्मस्थली बताया गया है। वायु पुराण और रामायण के उत्तरकाण्ड के अनुसार श्रावस्ती उत्तरी कोशल की राजधानी थी जबकि दक्षिणी कोशल की राजधानी साकेत हुआ करती थी। वास्तव में एक लम्बे समय तक श्रावस्ती का इतिहास ही गोण्डा का इतिहास है। सम्राट हर्षवर्धन (शासनकाल ६०६ से ६४७ ई.) के राज कवि बाणभट्ट ने अपने प्रशस्तिपरक ग्रन्थ हर्षचरित में श्रुत वर्मा नामक एक राजा का उल्लेख किया हैं जो श्रावस्ती पर शासन करता था। दंडी के दशकुमारचरित में भी श्रावस्ती का वर्णन मिलता है। श्रावस्ती को इस बात का श्रेय भी जाता है कि यहाँ से आरंभिक कुषाण काल में बोधिसत्व की मूर्तियों के प्रमाण मिलते हैं। लगता है कि कुषाण काल के पश्चात् इस महत्त्वपूर्ण नगर का पतन होने लगा था। राम शरण शर्मा जैसे इतिहासकारों ने इसे गुप्त काल में नगरों के पतन और सामंतवाद के उदय से जोड़कर देखा है।

इसके बावजूद जेतवन का बिहार लम्बे समय तक, लगभग आठवीं एवं नौवीं शताब्दियों तक, अस्तित्व में बना रहा। मध्यकालीन भारत में गोण्डा एक महत्वपूर्ण स्थान बनाये रखने में सफल रहा। सन १०३३ में किंवदंती अनुसार राजा सुहेलदेव ने सैय्यद मसूद गाजी से टक्कर ली थी। यह भी इतिहास का एक रोचक तथ्य है कि दोनों ही शहर-गोण्डा और बहराइच पूरे देश में समादृत हैं। एक दूसरी लड़ाई मसूद के भतीजे हटीला पीर के साथ अशोकनाथ महादेव मंदिर के पास भी हुई थी जिसमें हटीला पीर मारा गया। अशोकनाथ महादेव मंदिर राजा सुहेलदेव द्वारा बनवाया गया था। जिस पर बाद में हटीला पीर का गुम्बद बनवा दिया गया। .
सन्दर्भ

श्रेणी:उत्तर प्रदेश के जिले
*
अमरोहा जिला

अमरोहा ज़िला उत्तर प्रदेश के 75 ज़िलों में से एक ज़िलो है। अमरोहा पहले मुरादाबाद जिले का एक हिस्सा था। 15 अप्रैल 1997 को इसे मुरादाबाद से अलग करके एक नया जिला बनाया गया था। इस जिले का नाम ज्योतिबा फुले नगर रखा गया था, लेकिन 2012 में इसे बदलकर अमरोहा कर दिया गया।
स्थापना

अमरोहा ज़िले की स्थापना इसके क्षेत्रों को मुरादाबाद ज़िले से 24 अप्रैल 1997 को अलग कर के हुई थी। पहले इसका नाम "ज्योतिबा फुले नगर ज़िला" रखा गया लेकिन फिर स्थानीय मांग के कारण सन् 2012 में इसके प्रमुख नगर, अमरोहा, के ऐतिहासिक नाम पर बदल दिया गया।
इन्हें भी देखें

* अमरोहा
* उत्तर प्रदेश
* उत्तर प्रदेश के जिले
सन्दर्भ

श्रेणी:उत्तर प्रदेश के जिले
*
जौनपुर जिला

जौनपुर भारतीय राज्य उत्तर प्रदेश का एक जिला है। यह वाराणसी मंडल के अंतर्गत आता है और जिले का मुख्यालय जौनपुर शहर है।यहाँ पर 'अवधी' हिन्दी तथा कुछ मात्रा में 'भोजपुरी' भाषा का प्रचलन है।
भूगोल

जौनपुर ज़िला वाराणसी प्रभाग के उत्तर-पश्चिम भाग में स्थित है। इसकी भूमिक्षेत्र २४.२४०N से २६.१२०N अक्षांश और ८२.७०E और ८३.५०E देशांतर के बीच फैली हुई है। गोमती और सई मुख्य पैतृक नदियों हैं। इनके अलावा, वरुण, पिली और मयुर आदि छोटी नदिया हैं। मिट्टी मुख्य रूप से रेतीले, चिकनी बलुई हैं। जौनपुर जिले मे खनिजों की कमी है। जिले का भौगोलिक क्षेत्रफल ४०३८ किमी२ है।
जनसंख्या

जौनपुर ज़िला की वास्तविक जनसंख्या ४,४७६,०७२(भारतीय जनगणना २०११) है। जिनमे २,२१७,६३५ पुस्र्ष तथा २,२५८,४३७ महिलाए है। जौनपुर जिला की अनुमानित जनसंख्या २०२५ में ५,२०,६९८५ है।
प्रशासनिक प्रभाग

;तहसील
जौनपुर ज़िला मे ६ तहसील हैं - शाहगंज, बदलापुर, मछलीशहर, जौनपुर, मडियाहु और केराकत,
;लोकसभा सीट
३ लोकसभा सीट (एक जौनपुर जिले में पूरी तरह से है, जबकि अन्य दो मछलीशहर और सईदपुर जिले के कवर हिस्सा है)।
; विधान सभा निर्वाचन क्षेत्र
9 विधान सभा निर्वाचन क्षेत्र है। जिले को २१ विकास खंड में विभाजित किया गया है-सोंधी (शाहगंज), सुइथाकला, खुटहन, कारंजाकला, बदलापुर, महाराजगंज, सुजानगंज, बक्शा, मुंगरा बादशाहपुर, मछलीशहर, मडियाहूँ, बरसठी, रामपुर, रामनगर, जलालपुर, केराकत, डोभी, मुफ्तीगंज, धर्मापुर, सिकरारा और सिरकोनी।
;कोतवाली
इसके अलावा जिले को 28 थानाओ में बांटा गया है।-कोतवाली, सदर, लाइन बाजार, जाफराबाद, खेतासराय, शाहगंज, सर्पताहन, केराकत, चंदवक, जलालपुर, सरायख्वाजा, गौर बादशाहपुर, बदलापुर, खुटहन, सिंगरामऊ, बक्शा, सुजानगंज, महाराजगंज, मुंगरा बादशाहपुर, पवारा, मछलीशहर, मीरगंज, सिकरारा, मडियाहूँ, रामपुर, बरसठी, नेवाधिया, तेजीबाजार और सुरेरी।
अर्थव्यवस्था

जिले का आर्थिक विकास मुख्य रूप से कृषि पर निर्भर है। इस का मुख्य कारण जिले में भारी उद्योग का अभाव है। कई उद्योग वाराणसी-जौनपुर राजमार्ग के साथ आ रहे हैं। एक कपास मिल कारंजाकला के निकट काम कर रही है। सतहरिया में भी एम/एस राजा का मैदा मिल है। पेप्सिको इंडिया होल्डिंग्स, होव्किंस कुकर लिमिटेड, अमित ऑयल एंड वेगेताब्ल्ले, चौधराना स्टील ltd, सुर्या एल्यूमीनियम की तरह ८५ औद्योगिक इकाइयों चल रहे हैं। जौनपुर ज़िला मे एक पशुपालन डेयरी की स्थापना की गयी है। जौनपुर ज़िला की जनसंख्या के तीन चौथाई कृषि पर निर्भर है।
शिक्षा
विश्वविद्यालय

वीर बहादुर सिंह पूर्वांचल विश्वविद्यालय, यह पूर्वी उत्तर प्रदेश के शैक्षिक केंद्रों में से एक है, जिसे 1987 में आवासीय-सह-संबद्ध विश्वविद्यालय के रूप में स्थापित किया गया था। इसका नाम उत्तर प्रदेश के पूर्व मुख्यमंत्री वीर बहादुर सिंह के नाम पर रखा गया है।
संस्थान

1914 में स्थापित तिलक धारी कॉलेज प्रमुख संस्थानों में से एक है। जौनपुर जिले में 50 से अधिक स्नातक और स्नातकोत्तर संस्थान और 200 से अधिक स्नातक महाविद्यालय और 300 से अधिक महाविद्यालय हैं।
सन्दर्भ

*
श्रेणी:उत्तर प्रदेश के जिले
झाँसी जिला

झाँसी ज़िला भारत के उत्तर प्रदेश राज्य का एक ज़िला है। ज़िले का मुख्यालय झाँसी है। जिले की सीमा उत्तर में जालौन जिले से, पूर्व में हमीरपुर और महोबा जिलों से, दक्षिण में मध्य प्रदेश राज्य के टीकमगढ़ जिले से, दक्षिण पश्चिम में ललितपुर जिले से लगती है, जो एक संकीर्ण गलियारे द्वारा झांसी जिले से जुड़ा हुआ है, और पूर्व में मध्य प्रदेश के दतिया और भिंड जिले से जुड़ा हुआ है। यहां की जनसंख्या 19,98,603 (2011 की जनगणना) है। ललितपुर जिला, जो दक्षिण में फैला हुआ है, 1891 में झांसी जिले में जोड़ा गया था, और 1974 में फिर से एक अलग कर जिला बना दिया गया था।
इतिहास

1861 में झाँसी शहर और उसमें सम्मिलित क्षेत्र को ग्वालियर रियासत में मिला दिया गया था और जिले की राजधानी झाँसी नौबाद (झाँसी रिफाउंडेड) में ले जाया गया था, जो कि "छावनी" (सैन्य शिविर) के बिना एक गाँव था। ग्वालियर रियासत के भीतर झाँसी (पुराना शहर) एक "सुबा" (प्रोविंस) की राजधानी बन गया, लेकिन 1886 में ग्वालियर किले और पास में मोरार की छावनी के बदले में यह जिला के रूप में ब्रिटिश शासन में वापस आ गया और इसे आगरा और अवध के संयुक्त प्रांत में मिला दिया गया था। (यह ग्वालियर के महाराजा को दिया गया था, लेकिन 1886 में एक प्रादेशिक अदला-बदली के परिणामस्वरूप ब्रिटिश शासन में आ गया।) 1901 में झांसी की आबादी लगभग 55,000 थी जबकि झांसी जिले की जनसंख्या 1891 में 407,000 थी।

अकबर के समय मुगल साम्राज्य के अधीन, आज के झांसी जिले का क्षेत्र आगरा सूबे में एरच की सरकार का हिस्सा था।

यह क्षेत्र एरछ, भांडेर, बीजपुर, झांसी, "पंडोर" (यानी पंडवाहा) और झात्रा के महलों का हिस्सा था। झात्रा में एक साथ समूहीकृत 4 महल शामिल थे।
भूगोल

झाँसी जिले के दक्षिण में बुंदेलखंड का पहाड़ी क्षेत्र है, जो विंध्य श्रंखला की ढलान पर है। जिले में बुंदेलखंड के समतल मैदान शामिल हैं, जो अपनी गहरी काली मिट्टी के लिए जाने जाते है, जिसे मर के नाम से जाना जाता है, और कपास की खेती के लिए विशेष रूप से अनुकूलित माना जाता है। जिला तीन प्रमुख नदियों, पाहुज, बेतवा और धसान से घिरा हुआ है।

झांसी जिले का मुख्य शहर झांसी है। अन्य शहरों में मऊरानीपुर, गरौठा, मोठ, बबीना, चिरगाँव, समथर,गुरसराय,एरच, आदि हैं।
जनसांख्यिकी

2011 की जनगणना के अनुसार झांसी जिले की आबादी 1,998,603 है, जो लगभग स्लोवेनिया या अमेरिकी राज्य न्यू मेक्सिको के बराबर है। आबादी के अनुसार इसकी भारत में 231वीं (कुल 640 में से) श्रेणी है। जिले का जनसंख्या घनत्व 398 निवासियों प्रति वर्ग किलोमीटर (1,030 / वर्ग मील) है। 2001-2011 के दशक में इसकी जनसंख्या वृद्धि दर 14.54% थी। झांसी में प्रति 1000 पुरुषों पर लिंगानुपात 890 महिलाओं का है, और साक्षरता दर 69.68% है।

भारत की 2011 की जनगणना के समय, जिले में 98.76% लोगों ने हिंदी और 0.50% उर्दू को अपनी पहली भाषा बताया।
विभाग

;तहसील
झांसी जिला में 5 तहसील हैं।
# झांसी
# मऊरानीपुर
# गरौठा
# टहरौली
# मोठ

;निर्वाचन क्षेत्र
झांसी जिले में 4 विधान सभा निर्वाचन क्षेत्र हैं।
# 222 - बबीना
# 223 - झाँसी नगर
# 224 - मऊरानीपुर
# 225 - गरौठा
इन्हें भी देखें

* झाँसी
* उत्तर प्रदेश
* उत्तर प्रदेश के जिले
बाहरी कड़ियाँ

* Jhansi District on Bundelkhanddarshan.com
* झाँसी जिला अधिकारिक वेबसाईट
* झाँसी नगर निगम अधिकारिक वेबसाईट
* उत्तर प्रदेश पयर्टन अधिकारिक वेबसाईट
सन्दर्भ

श्रेणी:उत्तर प्रदेश के जिले
*
फ़र्रूख़ाबाद जिला

फ़र्रूख़ाबाद ज़िला भारत के उत्तर प्रदेश राज्य का एक ज़िला है। ज़िले का मुख्यालय फ़तेहगढ़ है।
विवरण

फ़र्रुख़ाबाद उत्तर प्रदेश राज्य, गंगा के बाँए किनारे पर स्थित प्राचीन नगर है और रेलों का जंक्शन है। यहाँ पर पीतल के बर्तनों के कारख़ाने, शीत भण्डार और तेल की मिलें हैं। ताँबे-पीतल के बर्तन, पर्दे, साड़ी, छीटों आदि की छपाई यहाँ पर अच्छी होती है।अमरूद, आलू, तम्बाकू और ख़रबूजों के लिए भी यह नगर प्रसिद्ध है। हिंदी की प्रसिद्ध कवयित्री और साहित्यकार महादेवी वर्मा का जन्म यहीं हुआ था।
इन्हें भी देखें

* फ़तेहगढ़
* उत्तर प्रदेश
* उत्तर प्रदेश के जिले
सन्दर्भ

श्रेणी:उत्तर प्रदेश के जिले
*
बदायूँ जिला

जिला बदायूँ भारत के उत्तर प्रदेश राज्य का एक ज़िला है। ज़िले का मुख्यालय बदायूं है। ये उत्तर प्रदेश के पूर्वी हिस्से में स्थित है। ये चारों ओर 7 जिलों से घिरा हुआ है। इस जिले में कुल 6 विधानसभाएं आती हैं। यह फिल्म जगत के प्रसिद्ध गीतकार शकील बदायूंनी की जन्मस्थली है।
जनसंख्या

2011 में, बदायूँ की जनसंख्या 3,681,896 थी, जिसमें पुरुष और महिलाएँ क्रमशः 1,967,759 और 1,714,137 थीं।
2024 में बदायूँ जिले की अनुमानित जनसंख्या 4,460,000 है |
पड़ोसी जिले

* बरेली जिला
* शाहजहांपुर जिला
* सम्भल जिला
* कासगंज जिला
* फर्रुखाबाद जिला
* रामपुर जिला
* अलीगढ़ जिला
विधानसभाएं

इस जिले में उत्तर प्रदेश विधानसभा की 403 विधानसभाओं में से छः सभाएं मौजूद हैं।
* बिसौली - 112
* सहसवान - 113
* बिल्सी - 114
* बदायूं - 115
* शेखूपुर - 116
* दातागंज - 117
इन्हें भी देखें

* बदायूँ
* उत्तर प्रदेश के जिले
सन्दर्भ

श्रेणी:उत्तर प्रदेश के जिले
*
बहराइच जिला

बहराइच ज़िला (Bahraich district) भारत के उत्तर प्रदेश राज्य का एक ज़िला है। ज़िले का मुख्यालय बहराइच है।
विवरण

बहराइच का एसटीडी कोडः ०५२५२ है। बहराइच जिले के अंतर्गत दो लोकसभा सीटें आती हैं। ये लोकसभा सीट बहराइच लोक सभा निर्वाचन क्षेत्र और कैसरगंज लोक सभा निर्वाचन क्षेत्र हैं।
तहसील

ज़िले में छह तहसीलें हैं: बहराइच, कैसरगंज, नानपारा, पयागपुर, मोतीपुर, महसी।
इन्हें भी देखें

* बहराइच
* उत्तर प्रदेश
* उत्तर प्रदेश के जिले
* जरवल
* कैसरगंज
* नानपारा
* सोनीस्टडीन्यूज
सन्दर्भ

श्रेणी:उत्तर प्रदेश के जिले
*
बुलन्दशहर जिला

बुलन्दशहर ज़िला भारत के उत्तर प्रदेश राज्य का एक ज़िला है। ज़िले का मुख्यालय बुलन्दशहर है।
विवरण

बुलन्दशहर प्राचीन काल में उच्छ नाम से, मध्यकाल में बरन नाम से जाना जाता था। इसी कारण प्रसिद्ध इतिहासकार जियाउद्दीन को जियाउद्दीन बरनी कहा जाता है। इस समय नरौरा परमाणु केन्द्र के स्थित होने के कारण यह ज़िला प्रसिद्ध है। शिक्षा के क्षेत्र में इस जनपद का खुर्जा नगर प्रसिद्धि से युक्त है यहाँ 5 संस्कृत महाविद्यालय एवं 2 चौ॰चरण सिंह विश्वविद्यालय के महाविद्यालय स्थित हैं। इस ज़िला मैं एक कस्वा पहासू है जहा चिनी मिल है और यहाँ से करीब १० कि०मी० की दूरी पर भगवान भोले जी की साक्झात् निकली हुई प्रतिमा है ओर कचहरी रोड स्थित भगवान शनिदेव का मंदिर है,जिसकी बुलन्दशहर सहित अन्य जिलों में भी सर्वाधिक जनमान्यता है। जो भी भक्त वहाँ जाता है उसकी हर मनोकामना पूरी होती है। यहाँ से ५० किमी दूर गंगा नदी के पास १० किमी दूर गाव याबापुर भी है जिसमे एक महान आत्मा ने सन १९८१ में जन्म लिया है।
बुलंदशहर से 50किमी दूरी पर तीन बहुत ही महत्वपूर्ण स्थल है जो कि गंगा नदी के किनारे पर स्थित है स्थल क्रमशः अहार मंदिर, सिद्ध बाबा मंदिर, मांडव ॠषि मंदिर
इन्हें भी देखें

* बुलन्दशहर
* उत्तर प्रदेश
* उत्तर प्रदेश के जिले
सन्दर्भ

श्रेणी:उत्तर प्रदेश के जिले
*
बाराबंकी जिला

बाराबंकी ज़िला (Barabanki district) भारत के उत्तर प्रदेश राज्य के मध्य भाग में अवध क्षेत्र में स्थित एक ज़िला है। इसका मुख्यालय बाराबंकी है।
जनसांख्यिकी

भारत की 2011 जनगणना के अनुसार बाराबंकी ज़िले की जनसंख्या 32,60,699 थी, जिसमें से 17,07,073 पुरुष और 15,53,626 स्त्रियाँ थी। ज़िले का साक्षरता दर 61.75% था। पुरुषों की साक्षरता 70.27% और स्त्रियों की 52.34% थी। 2024 में बाराबंकी जिले की अनुमानित जनसंख्या 4,020,000 है |
पर्यटन स्थल

बाराबंकी ज़िल में कुछ महत्वपूर्ण पर्यटन व धार्मिक स्थल निम्नलिखित हैं:
* लोधेश्वर महादेव मंदिर (महादेवा) : महादेवा एक महाभारत कालीन शिव मंदिर और हिन्दू धार्मिक स्थल है।
* देवा शरीफ : देवा शरीफ में वारिस अली शाह की दरगाह है और हर साल यंहा भव्य आयोजन किया जाता है।
* पारिजात वृक्ष (किन्तूर) : देव वृक्ष के नाम से जाना जाता है।
* कुंतेश्वर महादेव
* मेड़नदास बाबा (अटवा धाम) : अटवाधाम एक प्राचीन धार्मिक स्थल है जंहा पर मेड़न दास बाबा का मंदिर है।
* कोटवा धाम : कोटवा धाम बाराबंकी जिले के रामनगर क्षेत्र में बाबा जगजीवन दास का कर्म स्थल व वर्तमान में हिन्दू धार्मिक स्थल है।
* सिद्धेश्वर महादेव, सिद्धौर : यह मंदिर शिव जी का एक प्राचीन मंदिर है, सोमवार को लोग यहां जल चढ़ाने आते हैं, सिद्धेश्वर मंदिर के नाम से ही सिद्धौर नगर पालिका का नाम पड़ा है ।। यहां दर्शन करने महत्मा बुद्ध भी आए थे ।।
*अवशानेश्वर महादेव मंदिर- यह मंदिर बाराबंकी जिले के हैदरगढ़ विधानसभा क्षेत्र में स्थित है जो कि एक शिव मंदिर है।
इन्हें भी देखें

* बाराबंकी
* बाराबंकी लोक सभा निर्वाचन क्षेत्र
* उत्तर प्रदेश के ज़िले
सन्दर्भ

*
श्रेणी:उत्तर प्रदेश के जिले